recursal/SuperWikiNEXT-32B huggingface dataset:
**מתן גורן** (נולד ב־14 נובמבר 1991) הוא איש תרבות, כותב, שחקן ומאלתר.

מתן גורן

קורות חייו
----------

מתן נולד ב־14 נובמבר 1991 בקרית טבעון.

הוא בוגר בית הספר למשחק בסמינר הקיבוצים 2015.

עם סיום הלימודים הקים יחד עם חבריו לכיתה את קבוצת האימפרוב "הדודות" (לאחר מכן שונה השם ל"דודא"). הקבוצה זכתה באליפות האימפרוב של ישראל, והופיעה במספר פסטיבלים ברחבי העולם.

מחזות ותפקידים
--------------

בשנת 2019 יצר את המופע "חתונה מאולתרת" - מופע תיאטרון קולינרי בשותפות השף אביב אלבו, השחקנית טל זולטי והמוזיקאי אלעד ישי.

בתיאטרון שיחק את דמותו של גילדנשטרן במחזה המלט, בבימויו של מאור זגורי. בנוסף שיחק בהצגות שונות בתיאטרון אורנה פורת, השעה והקיבוץ.

בשנת 2021 כתב מערכונים לתוכנית העולם כולו נגדנו עם הדמות עמי חנין שלה מספר מערכונים ויראליים ברשת.

בשנת 2021 כתב את המחזה הראשון שלו "טרמפולינה". המחזה התחיל בפסטיבל "כאן ועכשיו", פסטיבל לקריאות מבוימות בתיאטרון הקאמרי. לאחר שנה התיאטרון הכניס את ההצגה לרפרטואר התיאטרון בביצוע קבוצת "הקאמרי דור חדש", בבימוי של אלה ניקולייבסקי וליווי דרמטורגי של המחזאי גור קורן.

בשנת 2024 כתב את המחזה: "לא כוחות". מחזה מקוריזה יוצג בתיאטרון הקיבוץ וחיפה. הבכורה תהיה באפריל 2024 במסגרת פסטיבל חיפה הבינלאומי לילדים ונוער. בימוי: תום שוורצברג.

בשנת 2023 שיחק בהצגה ״הנחשול״ שם שיחק את הדמות של טום במחזה.

בשנת 2024 כתב את המחזה: "ספסל החברות", עיבוד לספר של ונדי מדור לתיאטרון אורנה פורת. הבכורה תהיה במרץ 2024. בימוי: אורי אומנותי

השתתפות בפסטיבלים בין־לאומיים
-----------------------------

* פסטיבל FIF 2016, טמפרה, פינלנד.
* פסטיבל MIF 2017, מנילה, פיליפינים.
* פסטיבל So 2018, סופיה, בולגריה.
* פסטיבל 2019 Impro fest, גוטנבורג, שוודיה.
* פסטיבל 2021 Cif, קופנהגן, דנמרק.
* פסטיבל 2022 Irrevente, ליסבון, פורטוגל.
* פסטיבל MIF 2023] מנילה, הפיליפינים

קישורים חיצוניים
----------------

* נועה בר-ניר, "טרמפולינה": קבוצת הצעירים של הקאמרי ממשיכה לקפוץ גבוה, באתר מרתה יודעת, מגזין תיאטרון, ‏28 פברואר 2023
* מתן גורן,  דף הבית, 2023 (הקישור אינו פעיל)
*

הערות שוליים
------------

1. ↑  מאיה כהן, אחרי "המלט", מאלתרים, באתר ישראל היום, ‏27/7/2016, 01:15, עודכן 27/7/2016, 01:15
2. ↑  Joyce Ann L. Rocamora, Tel Aviv brings Israeli talent to 2019 Manila Improv Fest, Philippine News Agency, ‏March 31, 2019, 7:51 pm
3. ↑  CAROL RH MALASIG, Bridging cultures through improv Israel pays tribute to OFWs and Susan Ople, Manila Bulletin, ‏Sep 8, 2023 04:53 PM
4. ↑  TDT, Play relives Filipinos in Israel, Daily Tribune, ‏September 9, 2023
**הדיילי סטאר** (באנגלית: **The Daily Star**) היה יומון לבנוני בשפה האנגלית המופץ בלבנון, במדינות ערב (בייחוד במדינות המפרץ הפרסי) ובמדינות המערב. העיתון פונה בעיקר לשכבה המשכילה הלבנונית במזרח התיכון ובתפוצה. העיתון נוסד בשנת 1952 על ידי כאמל מרווה והיה בבעלות משפחתו עד שנת 2010. 

העיתון מכסה חדשות מקומיות בלבנון בתחומי הפוליטיקה, הדת והעסקים וכן את חדשות האזוריות, בעיקר באזורי הלבנט ומצרים. כעיתון המיועד לאינטליגנציה לרוב הוא נוקט בעמדות התואמות את העמדות של הפלגים נוצריים המתונה והסוניים. ככלל, העיתון תומך במאבקו של ארגון החזבאללה בישראל אך מסתייג מן המעורבות החמושה של הארגון בפוליטיקה הלבנונית ומהכיבוש הסורי.

היסטוריה
--------

העיתון נוסד ביוני 1952 על ידי המוציא לאור כאמל מרווה ששימש גם כעורך הראשי ומו"ל של היומון הערבי אל-חיאת. העיתון נועד במקורו לעובדים זרים שעסקו בתעשיית הנפט הלבנוני ובהמשך הפך למבוקש על ידי לבנונים שהיגרו מארצם אל מעבר לים, עבור מהגרים הללו פעמים רבות ערבית כבר לא הייתה השפה הראשונה. לאחר רציחתו של מרווה בשנת 1966 תפשה את מקומו אלמנתו סלמה אל-ביסר שהמשיכה בהוצאת העיתון עד פרוץ מלחמת האזרחים עת הפכו משרדי העיתון לשדה קרב.

בתחילת 1983, כאשר עלו תקוות לסיום המלחמה בעקבות הפלישה הישראלית, ניסה בנו הבכור של כאמל, ג'מיל, ולצדו שני אחיו מאלכ וכרים, להשיק את העיתון מחדש. אף על פי שהעיתון החל לצאת לאור בנובמבר של אותה שנה בעקבות החרפת מלחמת האזרחים, ביוני 1985 הפך העיתון לשבועון למשך שנה, ולאחריה הופסק פרסומו בעקבות בריחת רבים מן הכותבים והקוראים מלבנון.

לאחר הסכם טאיף שסיים את מלחמת האזרחים בשנת 1991 ותחילת תהליך השיקום שב היומון לצאת בשנת 1996 עם צוות כותבים חדש אך עדיין תחת עריכתו של ג'מיל מרווה. החל משנת 2000 יוצא העיתון בשיתוף המהדורה הבינלאומית של ההרלד טריביון ברוב העולם הערבי. בסוף 2010 הדיילי סטאר נרכש על ידי משקיעים חדשים המבקשים הפוך את העיתון לעיתון כלל ערבי הפונה לפזורה הערבית במדינות המערב.

בשל שינויים בהרגלי הצריכה ותגובות שליליות כלפי כלי תקשורת בבעלות פוליטית אחרי מהפכת ה-17 באוקטובר, העיתון החל לאבד הכנסות וקוראים. ב-4 בפברואר 2020 הודיע העיתון על עצירה זמנית בהדפסתו בשל בעיות כלכליות. ב-13 באוקטובר 2021 הופסק גם עדכון האתר של היומון. מספר שבועות מאוחר יותר, ב-31 באוקטובר, נסגר הדיילי סטאר באופן רשמי.

קישורים חיצוניים
----------------

* 

* אתר האינטרנט הרשמי של הדיילי סטאר (באנגלית)
* הדיילי סטאר, ברשת החברתית אקס (טוויטר)
אנדרטה לשוטרים שנספו בשריפה בתחנת משטרת נשר
קברה של אהובה תומר בבית העלמין הצבאי בחיפה
**אהובה תומר** (י"ט בתשרי תשי"ח, 14 באוקטובר 1957 – כ"ט בכסלו תשע"א, 6 בדצמבר 2010) הייתה קצינת משטרה ישראלית, ופיקדה על תחנת חיפה, הגדולה בישראל.

תומר נספתה באסון השרפה בכרמל בשנת 2010, על תפקודה באירוע קיבלה את עיטור המופת ממשטרת ישראל.

ביוגרפיה
--------

אהובה תומר נולדה כ**לובוב בוריסובנה טבצ'ניק**, בת לריבה ובוריס טבצ'ניק, בעיר לבוב שברפובליקה הסובייטית הסוציאליסטית האוקראינית של ברית המועצות. כשהייתה בת שנתיים עלתה לישראל עם משפחתה (לאחר שהות בפולין ובאוסטריה), במטוסו של ראש הממשלה דאז, דוד בן-גוריון. תומר גדלה בקריית אתא.

את שירותה הצבאי עשתה כקצינת חיב"ה (חיילות בשירות המשטרה) בפיקוד הצפון, ולאחר שחרורה מהצבא הצטרפה בשנת 1982 למשטרת ישראל. זמן לא רב לאחר מכן, מונתה לקצינת מבצעים במרחב חיפה ושירתה גם כדוברת מרחב חיפה. בשנת 1997 מונתה למפקדת תחנת נהריה.

בשנת 1999 הושעתה מעבודתה במשטרה בעקבות האשמות נגדה ונגד בן זוגה בגין קבלת כספים במרמה. כן הואשמה שעשתה שימוש במידע משטרתי על מנת לסייע לבן זוגה בעסקים. חמש שנים לאחר מכן זוכו השניים מכל ההאשמות ותומר שבה למשטרה.

תומר שירתה כסגנית מפקד תחנת חיפה, בין היתר בתקופת מלחמת לבנון השנייה. לאחר מכן שימשה כראש אגף המבצעים של מחוז הצפון בדרגת ניצב משנה.

בשנת 2009 מונתה תומר למפקדת תחנת חיפה, הגדולה בתחנות המשטרה בישראל, לסגניתה מונתה אתי מאירסון.

ב-2 בדצמבר 2010, במהלך הטיפול בשרפת הענק בכרמל, נקלע הרכב שבו נהגה למלכודת אש והיא נכוותה כוויות אנושות, וכעבור ארבעה ימים ב-6 בדצמבר 2010 נפטרה מפצעיה.
תומר הספיקה לפני לכידתה במלכודת האש להתראיין לחדשות, מה שהייתה הופעתה הטלוויזיונית האחרונה. עם מותה הועלתה לדרגת תת ניצב.

בטקס שנערך בפברואר 2011 העניק שגריר ארצות הברית בישראל, ג'יימס קנינגהם בעיריית חיפה, תעודת מועמדות לקבלת "אות האומץ הנשי הבינלאומי" לדני רוזן, בן זוגה של תומר. האות עצמו לא הוענק לבסוף לתומר.

במרץ 2011 אישרה ועדת עיטורים במשטרת ישראל הענקת עיטור המופת לתומר על גילוי התמדה, דבקות במשימה ואומץ לב, הראויים לשמש מופת באירוע בו נספתה.

קישורים חיצוניים
----------------

ויקישיתוף מדיה וקבצים בנושא **אהובה תומר** בוויקישיתוף
* קורות החיים של אהובה תומר, באתר "יזכור" של משרד הביטחון
* אהובה תומר באתר הזיכרון של משטרת ישראל
* יוסי כ"ץ, אהובה על הבריות • הראיון האחרון של המפקדת, אתר בחדרי חרדים
* בראש תחנת המשטרה הגדולה בארץ - אישה, אתר מקור ראשון
* משטרת חיפה מציגה: כח נשי בפיקוד הבכיר, אתר מקור ראשון
* אחיה ראב"ד ועדי סרדס, נצ"מ אהובה תומר נפצעה אנוש, 2 שוטרים נעדרים, באתר ynet, 2 בדצמבר 2010
* אחיה ראב"ד ויואב זיתון, תנ"צ תומר מתה מפצעיה; "איבדנו אישה גדולה", באתר ynet, 6 בדצמבר 2010
* אחיה ראב"ד ורענן בן-צור, הספר האחרון של אהובה: "הנערה ששיחקה באש", באתר ynet, 10 בדצמבר 2010
* אחיה ראב"ד, שנה בלי אהובה תומר: "אנחנו פשוט מתגעגעים", באתר ynet, 27 בנובמבר 2011

הערות שוליים
------------

1. ↑  אחיה ראב"ד, היסטוריה בחיפה: אשה מפקדת תחנת המשטרה, באתר ynet, 1 במרץ 2009
2. ↑  עירונט-עיריית חיפה - "אות האומץ הנשי הבינלאומי" מוענק מדי שנה על ידי מחלקת המדינה של ארצות הברית למספר נשים ברחבי העולם, שגילו במעשיהן אומץ לב, תושייה ונכונות להקרבה יוצאת דופן למען הזולת.
3. ↑  איציק סבן, דניאל סיריוטי ודני ברנר, גאווה בצל הכאב, באתר ישראל היום, 7 באפריל 2011
**ישראל סמיונוביץ' יעקובובסקי** (ברוסית: **Изра́иль Семёнович Якубо́вский** ; ‏ (1924–1944) היה קצין יהודי סובייטי, מפקד מחלקת נ"ט ברגימנט המשמר ה-6 של דיוויזיית המשמר השנייה בארמייה ה-56  בחזית צפון הקווקז) בחזית המזרחית במלחמת העולם השנייה. גיבור ברית המועצות.

קורות חיים
----------

נולד בעיר צ'רקסי במשפחה יהודית. לאחר שסיים 7 שנות לימוד של בית הספר, עבד כמסג במפעל. לאחר הפלישה הנאצית לברית המועצות התפנה עם הוריו לאוזבקיסטן. המשפחה התיישבה בסמרקנד. בסוף 1942 גויס יעקבובסקי לצבא האדום. בשנת 1943 סיים קורס קצינים בטשקנט.

נמצא בחזית מאז ספטמבר 1943. הוצב לשרת כמפקד מחלקת נ"ט בצפון הקווקז. בנובמבר 1943 דיוויזיה, בה שירת יעקובובסקי , השתתפה בנחיתה בחצי-האי קרצ' (החלק המזרחי של חצי האי קרים). על יעקובובסקי הוטל לפקד על השתלטות והחזקה של קטע חוף. לצורך כך, בנוסף למחלקת נ"ט שבפיקודו תוגברה בשתי מחלקות רובאים. בלילה של ה2 בנובמבר הכוח בפיקודו של יעקובובסקי הונחת מהסירות ליד הכפר ז'וקובקה, בפאתי העיר קרץ'. הלוחמים התבצרו בחוף ואבטחו אותו, בהמתנה להנחתת כוחות נוספים. במשך כל הלילה הותקף הכוח בפיקודו של יעקובובסקי באשר מרגמות. עם עלות השחר ניסו הגרמנים מספר פעמים להסתער עליהם, אך כל פעם נהדפו. בצהרי היום החלה התקפה משולבת על הכוח של יעקובובסקי. הלוחמים המותשים החלו לסגת מהעמדות. ישראל יעקובובסקי, קם והסתער על הגרמנים התוקפים, תוך מתן דוגמא אישית לחייליו. הנסיגה הופסקה והחיילים יצאו להתקפת נגד אחרי מפקדם. בסופו של דבר הכוח של יעקובובסקי הצליח להחזיק מעמד עד להנחתת תגבורות נוספות במקום. כעבור יומיים נפצע יעקובובסקי קשה בקרב ופונה מחצי האי אל בית חולים צבאי בקווקז.

לאחר שהחלים מפציעתו, הוא שובץ כמפקד מחלקה ביחידת חל רגלים בחזית הבלארוסית הראשונה. נפל בקרב ב10 באפריל 1944 , ליד הכפר סמוליצה שבמחוז מוהילב.

ב16 במאי 1944 על תפקודו יוצא דופן ועל גבורתו בקרבות בחצי האי קרץ' עוטר ישראל יעקובובסקי (לאחר מותו) בתואר גיבור ברית המועצות.

רחוב בעיר סמרקנד נקרא על שמו.

קישורים חיצוניים
----------------

ויקישיתוף מדיה וקבצים בנושא **ישראל יעקובובסקי** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**
* ביוגרפיה של ישראל יעקובובסקי באתר "גיבורי המדינה" (ברוסית)
**עורב אמריקאי** (שם מדעי: *Corvus brachyrhynchos*) הוא מין של עורב החי לאורכה של אמריקה הצפונית והוא מבין העורביים הנפוצים בה. בצורתו העורב מזכיר את העורב השחור הגדול ממנו.

מאפיינים
--------

עורב זה מגיע לאורך 40-50 ס"מ, כאשר רוב האורך כולל את הזנב, מוטת כנפיו 85-100 ס"מ ומשקלו כ-300-600 גרם. זכרי העורב גדולים יותר מהנקבות. כמו עורבים אחרים הוא בעל כסות נוצות שחורה ומקור מגודל וארוך. עורבים החיים בטבע יכולים לחיות 7-8 שנים בעוד בשבי הם חיים עד 30 שנה.

הוא חי בין החופים של האוקיינוס האטלנטי כולל סן-פייר ומיקלון ועד לחוף האוקיינוס השקט מדרום קנדה לצפון מקסיקו. העורב מותאם במיוחד לחיים ביערות ובטונדרה הקרה. הוא עוף אינטליגנטי ואוכל-כול המחפש אפשרויות לגוון את תפריטו בכל מזון אפשרי. הוא אוכל זרעים, אגוזים, חרקים, נבלות, מזון אנושי, צפרדעים, עכברים, ביצים, גוזלים ועוד. הוא יאכל גם מתחנות האכלה.

העורבים הם עופות מונוגמיים הדואגים יחד לגידול הצאצאים ולהגנה מפני אויבים. הם בונים קן גדול על עץ ומגדלים בו עד 15 גוזלים במשך כמה מחזורי רבייה. כל חמש שנים הם בונים קן חדש .

תת-מינים
--------

* *Corvus brachyrhynchos brachyrhynchos*
* *Corvus brachyrhynchos hesperis*
* *Corvus brachyrhynchos pascuus*
* *Corvus brachyrhynchos paulus*

המינים עורב דגים (*Corvus ossifragus*) ועורב נבלות (*Corvus corone*) הופרדו ממין זה.

קישורים חיצוניים
----------------

ויקישיתוף מדיה וקבצים בנושא **עורב אמריקאי** בוויקישיתוף
* עורב אמריקאי, באתר ITIS (באנגלית)
* עורב אמריקאי, באתר NCBI (באנגלית)
* עורב אמריקאי, באתר Animal Diversity Web (באנגלית)
* עורב אמריקאי, בבסיס הנתונים ARKive (באנגלית)
* עורב אמריקאי, באתר האנציקלופדיה של החיים (באנגלית)
* עורב אמריקאי, באתר Internet Bird Collection (באנגלית)
* עורב אמריקאי, באתר GBIF (באנגלית)

הערות שוליים
------------

1. ↑  עורב אמריקאי באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007536710405171
* LCCN: sh88002196

 |
האנגיקיוט עם תפוחי אדמה ברוטב בשמל ואפונה ירוקה
**האנגיקיוט** (באיסלנדית: **Hangikjöt**, מילולית: "בשר תלוי") הוא מאכל חגיגי מסורתי באיסלנד, המוגש בחג המולד.

אטימולוגיה והיסטוריה
--------------------

בשר כבש, טלה או סוס מעושן איסלנדי זה בדרך כלל מבושל ומוגש חם או קר בפרוסות, באופן מסורתי עם תפוחי אדמה ברוטב בשמל ואפונה ירוקה, או בפרוסות דקות על לחם כגון פלטקאקה או רוגבראוד (Rúgbrauð) או לאופאבראוד (Laufabrauð). הוא לוקח את שמו מהמסורת הישנה של עישון מזון על מנת לשמר אותו באמצעות תלייתו על קורותיה של סככת עישון.

לפעמים, פיסות חוט נוכחות בבשר, לאחר שנקשרו סביב הבשר כדי לדחוס אותו ולהחזיק אותו יחד בזמן העישון; החוטים לא נאכלים.

ישנם מספר סוגים של האנגיקיוט. הבשר יכול להגיע מחלקים שונים של הכבש, אך הנפוץ ביותר הוא הרגליים האחוריות. רגל שלמה על העצם, עם שכבת שומן נאותה, נחשבת בעיני רבים לטוב מכולם, אם כי אחרים מעדיפים את הנוחות של גליל בשר עצמות או רוצים לקצץ את רוב השומן.

צורה מסחרית
-----------

בשנים האחרונות הפכו לזמינים סוגים נוספים, כמו האנגיקיוט "מעושן פעמיים" (TviReykt), כלומר טלה או כבש שעושנו במשך תקופה ארוכה יותר ודומה יותר להאנגיקיוט הכפרי הישן שלעתים קרובות היה תלוי גבוה מעל אש המטבח. במשך חודשים רבים. המאכל מוגש בדרך כלל נא בפרוסות דקות, לפעמים בצורה דומה לפרושוטו האיטלקי, עם מלון. האנגיקיוט מסחרי מודרני הוא בדרך כלל מעושן קלות למדי. שני הסוגים העיקריים מעושנים עם שדר איסלנדי או עם גללי צואת כבשים מיובשים.

סקר שנערך לאחרונה קבע שכ-90% מכלל האיסלנדים אוכלים האנגיקיוט לפחות פעם אחת במהלך החגים.

בשר כבש מעושן ידוע בתור macon בבריטניה, אך אינו נפוץ.

קישורים חיצוניים
----------------

* רשימת מנות טלה
* רשימת מזונות מעושנים

הערות שוליים
------------

1. ↑  Traveller's Guide: Iceland Independent UK. Retrieved 27 November 2013
2. ↑  Making Laufabraud (אורכב 04.12.2013 בארכיון Wayback Machine) Iceland Review. Retrieved 27 November 2013
3. ↑  Dining in Iceland Retrieved 27 November 2013
4. ↑  The Encyclopaedia of Icelandic Holidays Grapevine Iceland. Retrieved 27 November 2013
5. ↑  Iceland Invite Tourists To Dine At Eldhús Huffington Post. Retrieved 27 November 2013
6. ↑  How to cook traditional Icelandic Christmas meal (אורכב 20.12.2021 בארכיון Wayback Machine) Wow Iceland Magazine. Retrieved 27 November 2013
7. ↑  Christmas in Iceland (אורכב 02.12.2013 בארכיון Wayback Machine) Iceland Official Website. Retrieved 27 November 2013
8. ↑  Icelandic cuisine (אורכב 08.02.2018 בארכיון Wayback Machine) Iceland TV. Retrieved 27 November 2013
**אילה פיילס-שרון** (נולדה ב-14 בנובמבר 1967) היא עורכת דין ישראלית. החל מ־2018 מכהנת כפרקליטת מחוז חיפה (אזרחי) בפרקליטות המדינה.

ביוגרפיה
--------

אילה פיילס-שרון היא בעלת תואר ראשון במשפטים מאוניברסיטת תל אביב, ותואר שני במשפט ציבורי ובינלאומי בהצטיינות מאוניברסיטת תל אביב ואוניברסיטת נורת'ווסטרן בשיקגו. בשנת 1993 החלה לעבוד כעורכת דין במשרד פרטי.

### פרקליטות המדינה

בתחילת שנת 2002 החלה לשמש במחוז חיפה של פרקליטות המדינה. לאורך שנים עסקה בתחומי משפט אזרחי ומינהלי, וייצגה את המדינה בתיקים מורכבים ובעלי חשיבות ציבורית. כן שימשה ראש תחום מקרקעין במחוז וריכזה את העיסוק בתחום זה בפרקליטות, לצד סמכויות נוספות. במסגרת תפקידיה ניהלה את תיק ראש עיריית נהריה ז'קי סבג ושלושה נושאי משרה בכירים. כן ייצגה בבית המשפט את רשם האגודות, המשרד לאיכות הסביבה ועוד.

### פרקליטת מחוז צפון (אזרחי)

בפברואר 2018 נבחרה לכהן כפרקליטת מחוז חיפה (אזרחי). במסגרת תפקידה ייצגה את עמדת היועץ המשפטי לממשלה אביחי מנדלבליט, אשר הובילה לביטול הופעת הזמרים החסידיים מוטי שטיינמץ ומרדכי בן-דוד שתוכננה להיערך בפני גברים בלבד. במאי 2020 הייתה בין בכירי הפרקליטות שתקפו בחריפות את ממלא מקום פרקליט המדינה דן אלדד, בטענה שבדיקה שפתח כנגד היועץ המשפטי לממשלה אביחי מנדלבליט בפרשת הרפז נעשתה משיקולים שאינם ענייניים ופרסומה ברבים היה "מעשה שלא ייעשה".

חיים אישיים
-----------

נשואה ליעקב שרון ואם לשניים.

קישורים חיצוניים
----------------

* על אודות פרקליטות מחוז חיפה (אזרחי), באתר משרד המשפטים

הערות שוליים
------------

1. ↑  תוכנית תל אביב - נורת'ווסטרן, הפקולטה למשפטים ע"ש בוכמן, אוניברסיטת תל אביב, מחזור 1 תשס"ז.
2. ↑  הוגשה תביעה נגד ראש עיריית נהריה ג'קי סבג, באתר טלנירי, ‏7/7/10
3. ↑  פוסט בדף הפייסבוק של משרד המשפטים, 28 באפריל 2015.
4. ↑  אמיר הלמר, רשם האגודות נגד לויט: טוען כי יש לפסוק לו שכר טרחה של כ-50-80 אלף שקל בפרשת קו-אופ צפון, באתר TheMarker‏, 17 במאי 2004
5. ↑  "קבלו את פרקליטת מחוז חיפה (אזרחי) החדשה, עו"ד אילה פיילס-שרון" - בעמוד האינסטגרם של פרקליטות מחוז חיפה, 22 בפברואר 2018.
6. ↑  יואב איתיאל, יקי אדמקר, טל שלו‏, בית המשפט הכריע: תבוטל ההופעה לגברים בלבד בחיפה, באתר וואלה!‏, 25 באוגוסט 2019
7. ↑  חן מענית, ‏בכירי הפרקליטות נגד עו"ד דן אלדד: "התנהלותך מנוגדת לכל אתוס", באתר גלובס, 24 באפריל 2020
8. ↑  מכתב בכירי פרקליטות המדינה אל דן אלדד, 24 במאי 2020.
אדמירל ג'ון בינג, ציור מאת תומאס הדסון, 1749
**אדמירל ג'ון בינג** (באנגלית: **John Byng**)‏ (29 באוקטובר 1704 - 14 במרץ 1757) היה אדמירל בריטי, אשר הועמד למשפט צבאי והוצא להורג על שכשל "לעשות ככל יכולתו" בקרב מנורקה, בתחילת מלחמת שבע השנים.

בינג, ששירת קודם לכן בתפקיד Commodore-Governor של אוניות הדיג האנגליות שפעלו במימי ניופאונדלנד, נשלח ב-1756 עם שייטת קטנה כדי להסיר את המצור שהטילה שייטת צרפתית בת 12 אניות וחמישה-עשר אלף חיילים על המבצר הבריטי סיינט פיליפ (פורט מאהון) שבאי מנורקה. במהלך הקרב הימי שהתפתח בין הצדדים ניזוקו קשות אחדות מהאניות הבריטיות, בעוד האחרות, ובהן אוניית הדגל של בינג, עודן מחוץ לטווח היעיל של התותחים. במקום לחרוג מהוראות הלחימה (Fighting Instructions), שכפו משמעת טקטית על אדמירלים ומפקדי אוניות, ולהורות לאוניותיו להסתער מיד ובאופן עצמאי על האויב, החליט בינג לשמור על שלמות המערך הקרבי. כתוצאה מכך חמקו הצרפתים ללא פגע. לאחר ארבעה ימי המתנה שבה השייטת לגיברלטר מבלי שתצליח לשחרר את המבצר, וזמן מה לאחר מכן נאלץ חיל המצב הבריטי להיכנע.

הכישלון הצבאי עורר זעם רב בבריטניה. בינג נקרא לשוב לאנגליה והועמד למשפט צבאי על שהפר את פקודות הצי. הנוסח של פקודות אלה תוקן זמן קצר קודם לכן, וקבע עונש מוות לקצינים מכל הדרגות אשר לא יעשו ככל יכולתם להכות באויב, הן בעת קרב והן במרדף אחר אוניותיו. בית הדין הרשיע את בינג, והוא הוצא להורג על ידי כיתת יורים ב-14 במרץ 1757 בפורטסמות', על סיפונה של אה"מ "מוֹנַארְק".

חומרת העונש והחשד כי שימש שעיר לעזאזל, הובילו לתגובה אוהדת לבינג בדעת הקהל. מאז מקובלת הדעה, כי הומת שלא בצדק. הוצאתו להורג קיבלה תיאור סאטירי ביצירה "קנדיד" של וולטר:

> 
> בדברם כך, הגיעו אל חוף פורטסמות'. המוני אנשים כיסו את שפת החוף והתבוננו בתשומת-לב אל איש אחד, בריא-בשר למדי, שכרע על ברכיו, בעיניים קשורות, על מכסה אחת הספינות של הצי; ארבעה אנשי-צבא, שניצבו ממול האיש הזה, ירו בו, איש-איש מהם ירה שלושה כדורים אל גולגולתו, במנוחה הגמורה ביותר. וכל הקהל הלך לו מרוצה למאוד. "מהו כל הדבר הזה?", אמר קנדיד, "ומה השד המודיע בכל מקום את כוחו?" הוא שאל, מי הוא האיש העבה הזה שהוצא להורג בטקס זה. "זהו אדמירל", קיבל בתשובה. "ועל שום מה נהרג האדמירל הזה?" "הרי זה", אמרו לו, "משום שהוא בעצמו לא עשה הרג רב למדי בעולם; הוא ערך קרב עם אדמירל צרפתי, ונמצא שהוא לא קרב ביותר לגשת אליו." "אבל", אמר קנדיד, "הלא גם האדמירל הצרפתי היה רחוק מן האדמירל האנגלי באותה מידה ממש!" "אין כל ספק בדבר", באה התשובה, "אבל בארץ זו מוטב להרוג מזמן לזמן את אחד האדמירלים, כדי להפיח אומץ בלב השאר."
> 
> 
> 
> — בתוך: **דברי ימי אנגליה** מאת ס' א' קרינגטון ו-י' המפדן ג’קסון. תרגום: י' שנברג ומנחם זלמן וולפובסקי. תל אביב, הוצאת מצפה, 1941.
>

קישורים חיצוניים
----------------

ויקישיתוף מדיה וקבצים בנושא **ג'ון בינג** בוויקישיתוף
* [https://www.britannica.com/biography/John-Byng biography/John-Byng ג'ון בינג], באתר אנציקלופדיה בריטניקה (באנגלית)
* [https://www.findagrave.com/memorial/39478032 39478032 ג'ון בינג], באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007276859505171
* BNE: XX1134321
* BnF: cb104645353 (data)
* CANTIC: a10798201
* GND: 124686516
* ISNI: 0000 0000 6323 901X
* LCCN: n84024485
* NKC: jo2006219810
* NLA: 35413114
* NTA: 309553733
* RERO: 02-A022782705
* SNAC: w62j7f3b
* SUDOC: 200530070
* Trove: 943794
* VIAF: 60023386
* WorldCat: lccn-n84024485

 |
**ארמיית הצנחנים הראשונה** (בגרמנית: **1. Fallschirm-Armee**) הייתה ארמייה גרמנית במלחמת העולם השנייה. הארמייה איגדה את יחידות הפאלשירמייגר השונות בלופטוואפה, והוצבה כהגנה בארצות השפלה.

היסטוריה
--------

הארמייה נוסדה ב-1 במרץ 1943, ונועדה לאחד את יחידות הצנחנים ("פאלשירמייגר") של הלופטוואפה. מפקד הארמייה הראשון היה קורט שטודנט. הארמייה הוצבה בארצות השפלה, ותפקידה היה להגן על 60 הקילומטרים שבין אנטוורפן ומאסטריכט ולמנוע את נחיתת כוחות בעלות הברית באזור זה. היחידה כללה 3,000 אנשים, ולקחה חלק חשוב בהדיפת כוחות בעלות הברית במבצע מרקט גארדן.

ב-18 בנובמבר 1944, הועבר הפיקוד על הארמייה לאלפרד שלם. הארמייה התבצרה בקו זיגפריד, והתארגנה שם לקראת התקפת בעלות הברית על הקו. אנשי הארמייה הגנו בעוז על הקו, אולם נאלצו לסגת אל גשר קטן על הריין, באזור העיירה וזל (Wesel). ב-10 במרץ 1945 הרסו הגרמנים את הגשר והחלו להתכונן לקראת חצייתם הבלתי נמנעת של כוחות בעלות הברית. ב-20 במרץ נפצע מפקד הארמייה קשה במהלך הפצצה של בעלות הברית על מפקדתו בהאלטרן (Haltern), והוחלף בידי גינתר בלומנטריט. ב-24 במרץ פתחו כוחות בעלות הברית במבצע גדול בו השתתפו כ-16,000 צנחנים קנדים, אמריקאים ובריטים, במטרה לחצות את הנהר ולאגף בכך את גרמניה מדרום. הארמייה כללה אז רק 8,000 חיילים. הקרב הסתיים בניצחון מוחץ לבעלות הברית. 

הארמייה המשיכה להילחם, ב-10 באפריל הוחזר הפיקוד לשטודנט. שטודנט נפל בשבי הבריטי ב-28 באפריל, והוחלף באריך שטראובה. הארמייה נכנעה ופורקה בעקבות כניעת גרמניה ב-8 במאי 1945.

מפקדים
------

* גנרל אוברסט קורט שטודנט (1 במרץ 1943 - 18 בנובמבר 1944)
* גנרל חיל הצנחנים אלפרד שלם (18 בנובמבר 1944 - 28 במרץ 1945)
* גנרל חיל הרגלים גינתר בלומנטריט (28 במרץ 1945 - 10 באפריל 1945)
* גנרל אוברסט קורט שטודנט (10 באפריל 1945 - 28 באפריל 1945)
* גנרל חיל הרגלים אריך שטראובה (28 באפריל 1945 - 8 במאי 1945)

לקריאה נוספת
------------

* קורנליוס ראיין, **גשר אחד רחוק מדי**, הוצאת זמורה ביתן מודן, 1979.

קישורים חיצוניים
----------------

* ארמיית הצנחנים הראשונה באתר lexikon-der-wehrmacht (בגרמנית)

| גרמניה הנאציתגרמניה הנאצית ארמיות הוורמאכט  |
| --- |
| ארמיות | הארמייה הראשונה • הארמייה השנייה • הארמייה השלישית • הארמייה הרביעית • הארמייה החמישית • הארמייה השישית • הארמייה השביעית • הארמייה השמינית • הארמייה התשיעית • הארמייה העשירית • הארמייה ה-11 • הארמייה ה-12 • הארמייה ה-14 • הארמייה ה-15 • הארמייה ה-16 • הארמייה ה-17 • הארמייה ה-18 • הארמייה ה-19 • הארמייה ה-20 • הארמייה ה-21 • הארמייה ה-24 • הארמייה ה-25 |
| ארמיות שריון | ארמיית הפאנצר הראשונה • ארמיית הפאנצר השנייה • ארמיית הפאנצר השלישית • ארמיית הפאנצר הרביעית • ארמיית הפאנצר החמישית • ארמיית הפאנצר השישית • ארמיית הפאנצר אס אס ה-11 • ארמיית הפאנצר אפריקה |
| ארמיות צנחנים | ארמיית הצנחנים הראשונה |
**לולה באני** (באנגלית: **Lola Bunny**) היא ארנבת מונפשת המופיעה בסדרות הסרטים המצוירים "לוני טונס" ו"מרי מלודיס" בהפקת האחים וורנר. היא הופיעה לראשונה בסרט "ספייס ג'אם" משנת 1996. לולה היא מוגדרת כדמות מאוד יפה בקרב ילדי שנות ה-90

היסטוריה
--------

### ספייס ג'אם

לולה הופיעה לראשונה "ספייס ג'אם" משנת 1996. שם היא הופיעה בתור מושא אהבתו של באגס באני. במשך הסרט הקשר הרומנטי בינה לבין באגס מתפתחים כאשר הציל אותה במשחק כדורסל. 

בשנת 2021, לולה חזרה לסרט ההמשך "ספייס ג'אם: אגדה חדשה", שם המראה שלה היה יותר מעודכן. 

### המופע של הלוני טונס

בסדרת האנימציה "המופע של הלוני טונס" לולה הוצגה כארנבת היפראקטיבית טיפשה, מדברת במהירות בין אם מקשיבים לה או לא ונוטה להסיק מסקנות שגויות ולספר סיפורים ארוכים ולא קשורים. מאוהבת בבאגס ונוהגת לקרוא לו "באן-באן". יש לה הורים בשם וולטר ופטרישיה.

### הופעות נוספות

לולה הופיעה בסרט הווידאו "טוויטי מסביב לעולם" בתור כתבת חדשות, והיא הופיעה בסרט הווידאו "לוני טונס: ארנב במנוסה". היא הופיעה בסדרות הטלוויזיה "בייבי לוני טונס" בתור גרסה ילדותית שלה. ב"באגס באני והבנאים" בתור אחת מצוות הבנייה של באגס באני, שבכל פרק יש לה תמיד איזו בדיחת קרש. בנוסף, ב"לוניברסיטת טייני טון" היא משמשת בתור הטבחית של הלוניברסיטה.

דיבוב
-----

לולה דובבה במקור על ידי קת' סוסי בסרטים "ספייס ג'אם" ו"טוויטי מסביב לעולם" ובסדרת הטלוויזיה "באגס באני וחברים". בסדרה "המופע של הלוני טונס" היא דובבה על ידי קריסטן ויג, בסדרה "בייבי לוני טונס" היא דובבה על ידיבריט מקיליפ, בסרט הווידאו "לוני טונס: ארנב במנוסה" היא דובבה על ידי רייצ'ל רמרס ובסרט "ספייס ג'אם: אגדה חדשה" היא דובבה על ידי זנדאיה.

### מדבבות ישראליות

* תמי צוברי - ספייס ג'אם, טוויטי מסביב לעולם
* הדר שחף-מעיין - המופע של הלוני טונס, בייבי לוני טונס, באגס באני והבנאים
* בל וענונו - ספייס ג'אם: אגדה חדשה

קישורים חיצוניים
----------------

ויקישיתוף מדיה וקבצים בנושא **לולה באני** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 5bc5e6a6-5a61-4a04-9840-ff909e64ca14

 |
**ויקי כחלון** (נולד ב-15 בינואר 1993) הוא כדורגלן ישראלי המשחק בעמדת המגן הימני בהפועל ראשון לציון.

קריירה
------

כחלון החל לשחק כדורגל במחלקת הנוער של מכבי נתניה, וב-20 באפריל 2013 ערך את הופעת הבכורה שלו בקבוצה הבוגרת של המועדון בליגת העל, בניצחון 2–1 על מ.ס. אשדוד. בתום עונה זו ירדה הקבוצה לליגה הלאומית, ובעונת 2013/2014 שותף בתשעה משחקי ליגה, וסייע לקבוצה לחזור לליגת העל. בעונת 2014/2015 שותף בשבעה משחקים בליגת העל.

ב-23 באוגוסט 2015 חתם בהפועל פתח תקווה מהליגה הלאומית. ב-9 באוקטובר 2015 כבש את שער הבכורה שלו בקריירה, בניצחון 1–0 על עירוני קריית גת, ובסך הכול ערך 31 הופעות במדי הקבוצה בעונת 2015/2016.

בקיץ 2016 חזר למכבי נתניה, לאחר שירדה לליגה הלאומית. ב-14 בנובמבר 2016 כבש את שער הבכורה שלו במדי מכבי נתניה, בניצחון 1–0 על בית"ר תל אביב רמלה, ובסך הכול כבש שני שערים ב-28 הופעות בעונת 2016/2017 וסייע לקבוצה להעפיל בחזרה לליגת העל. ב-24 בפברואר 2018 הבקיע כחלון את שער הבכורה שלו בליגת העל, בניצחון 2–1 על מכבי חיפה, ובסך הכל ערך 27 הופעות בעונת 2017/2018. בעונת 2018/2019 ערך 28 הופעות וכבש שער אחד. בסיום עונת 2019/20 שוחרר ממכבי נתניה.

ב-18 בינואר 2021 חתם עד תום העונה בהפועל רמת השרון מהליגה הלאומית.

ב-11 ביולי 2021 חזר לליגת העל כאשר חתם בהפועל נוף הגליל.

ב-3 בפברואר 2022 חזר לקדנציה שנייה בהפועל פתח תקווה.

ב-12 ביולי 2022 חתם בעירוני טבריה.

ב-6 באוגוסט 2023 חתם בהפועל ראשון לציון.

קישורים חיצוניים
----------------

ויקישיתוף מדיה וקבצים בנושא **ויקי כחלון** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

1. ↑  רועי זריהן, ‏קורצקי מתחזק: ויקי כחלון חתם בהפועל פ"ת, באתר ערוץ הספורט, 23 באוגוסט 2015
2. ↑  ערן גולן, ויקי כחלון עוזב את מכבי נתניה: "המועדון התנהל לא נכון", באתר mynet נתניה, 17 ביולי 2020
3. ↑  מאור רחמני, ‏יורד ללאומית: ויקי כחלון חתם בהפועל רמת השרון, באתר ONE‏, 18 בינואר 2021
4. ↑  דורון בן דור, ‏ירין פרץ ו-ויקי כחלון חתמו בהפועל נוף הגליל, באתר ONE‏, 11 ביולי 2021
5. ↑  ויקי כחלון חוזר להפועל פתח תקוה: "שמח לפגוש שוב את האוהדים", באתר הפועל פתח תקווה, 3 בפברואר 2022
6. ↑  מיכאל וייסרמן, ויקי כחלון חתם בעירוני טבריה, באתר דאבל פס, 12 ביולי 2022
7. ↑  יעד חדש: ויקי כחלון חתם בהפועל ראשון לציון, באתר ONE‏, 6 באוגוסט 2023
**Save Me** הוא שיר של להקת הרוק האלטרנטיבי Remy Zero (אנ') מאלבומה השלישי והאחרון **The Golden Hum**.

נכון למאי 2022, הסינגל הושמע למעלה מ-37 מיליון פעמים בספוטיפיי.

וידאו קליפ
----------

פיל הארדר (Phil Harder) ביים את הוידאו קליפ לשיר.

הקליפ צולם במיניאפוליס, מינסוטה, ומציג צילומים של פארק השעשועים בדאונטאון, של גינות ומגרשים ושל גשרים לאורכו של נהר המיסיסיפי, בהם גשר שקרס ב-2007 (I-35W Mississippi River bridge).

צינג'ון טייט (Cinjun Tate) מוצג שונה מכל השאר: כולם צועדים אחורנית או נוסעים ברכבים אחורנית.

בסוף הקליפ, כל השאר נעצרים. טייט מביט לצדדים, מושך בכתפיו ומתחיל לצעוד אחורנית גם הוא.

כשיר נושא
---------

השיר נבחר להיות שיר הנושא של דרמת גיבורי-העל "סמולוויל" שעלתה לשידור כחודש לאחר יציאת הסינגל ב-2001. 50 שניות מתוך השיר מושמעות בפתיח שהופיע ב-216 מתוך 217 פרקי הסדרה לאורך עשר עונותיה (החל מהפרק השני). מילות השיר מתייחסות להצלותיו של הגיבור הראשי בהווה ובעתיד.

בפרק הסיום של העונה הראשונה מתארחת להקת "רמי זירו"(אנ') כלהקה המופיעה בנשף בתיכון סמולוויל, ומבצעת את השיר.

השיר נכנס לשני אלבומי אוסף של הסדרה: "The Talon Mix"‏ (2003) ו-"Ultimate Smallville Soundtrack" ‏ (2013) – בשניהם הוא שיר מספר 1 בדיסק.

השיר הפך למזוהה עם הסדרה עד לרמה שכמה מהאזכורים שנעשו לסדרה בתרבות הפופולרית נעשו באמצעות שמו של השיר.

בחלק הראשון של פרקי "עולמות אחרים" הושמע השיר בסצנה שהציגה לראשונה את העיירה סמולוויל ואת לויס ליין ביקום החץ.

מיקומי שיא
----------

| 
‏‏‏  **מצעדים ודירוגים (2001–2003)** |
| --- |
| מדינה | מצעד | מיקום שיא |
|  ארצות הברית | בילבורד הוט 100 | - |
| מצעד 40 השירים למבוגרים | 33 |
| מצעד האיירפליי האלטרנטיבי | 27 |
|  בריטניה | מצעד הסינגלים הבריטי | 55 |
|  ניו זילנד | המצעד הניו זילנדי הרשמי | 46 |
|  צרפת | SNEP | 16 |

קישורים חיצוניים
----------------

* מידע על היצירה "Save Me" באתר מיוזיק בריינז
* מידע על הסינגל "Save Me" באתר מיוזיק בריינז

הערות שוליים
------------

1. ↑  *Save Me*, נבדק ב-2022-05-16
2. ↑  NTSB: Design errors factor in 2007 bridge collapse - USATODAY.com, USA Today (באנגלית)
3. ↑   צינג'ון טייט, במסד הנתונים הקולנועיים IMDb (באנגלית)
4. ↑  רמי זירו בטלוויזיה באתר האינטרנט TV.com

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 53ad329e-d6f0-3cfa-ae29-2e7c2faad1b8
* MusicBrainz work: 78977d98-6d64-410b-a7c9-4a26767be61d

 |
**יוסי בכר** (נולד ב־26 בפברואר 1970) הוא קצין משטרה ישראלי בדימוס בדרגת ניצב. במהלך שנות שירותו במשטרת ישראל שירת במגוון תפקידי פיקוד. בין תפקידיו: מפקד תחנה, ראש חטיבת המבצעים של המשטרה, סגן מפקד מחוז תל אביב וראש אגף תכנון וארגון.

ביוגרפיה
--------

בכר התגייס לצה"ל בשנת 1988, שירת בחטיבה 7 בגדוד 75 של חיל השריון ושימש כסגן מפקד פלוגה. במהלך שירותו הצבאי השתתף במערכה ברצועת הביטחון בדרום לבנון כמפקד מחלקת שריון וסגן מפקד פלוגה, והשתחרר מהצבא בשנת 1992.

לאחר שחרורו מהצבא התגייס למשטרת ישראל ושירת בה 30 שנה. בשנת 1992 מונה למפקד בסיס במשמר האזרחי ובהמשך לראש אגף קהילה ומשמר אזרחי בתחנת פתח תקווה, ובשנת 1995 מונה לסגן מפקד אגף קהילה ומשמר אזרחי בתחנה זו. בשנת 1996 שירת כראש לשכת מפקד מחוז מרכז רב-ניצב בדימוס שלמה אהרונישקי, והמשיך לשמש כראש לשכתו גם במחוז תל אביב.

בשנת 2001 מונה לקצין המבצעים של מחוז מרכז. בשנת 2004 מונה לקצין אג"ם של מרחב שפלה. בשנת 2007 מונה למפקד משטרת רחובות וקיבל הערה פיקודית בעקבות מותו ב-2008 של גנב רכב, שוהה בלתי חוקי מרצועת עזה, תקרית בגינה נידונו שניים משוטריו למאסר על גרימת מוות ברשלנות.

בשנת 2009 מונה לקצין אג"ם של מחוז מרכז. בשנת 2012 מונה לראש מחלקת המבצעים של המשטרה. בשנת 2014 מונה לראש חטיבת המבצעים של המשטרה. במקביל לתפקידו מונה לעמוד בראש הפרויקט להכנסת מצלמות גוף, שישמשו את שוטרי משטרת ישראל.

בשנת 2016 מונה לסגן מפקד מחוז תל אביב. בשנת 2019 קודם לתפקיד ניצב ומונה לראש אגף תכנון וארגון. בדצמבר 2020 הודיע על פרישתו מהמשטרה, ופרש בשנת 2022.

החל מאוגוסט 2022 משמש כמנכ"ל החברה הכלכלית מטה בנימין.

השכלה וחיים אישיים
------------------

בכר נולד וגדל בת"א בשכונת יד אליהו, והוא בנם השני של יהודית ואברהם. בגיל שבע משפחתו עברה לפתח תקווה, והוא למד בישיבה התיכונית בנחלים ובבית ספר "במעלה" בעיר. בכר הוא בעל תואר ראשון במנהל עסקים ותואר שני במדע המדינה. בוגר המכללה לביטחון לאומי. מתגורר במודיעין-מכבים-רעות, נשוי לטובה ואב לארבעה.

קישורים חיצוניים
----------------

* מינוי ניצבים לסגל הפיקוד הכללי, באתר שירותי הממשלה
* ערן קמינסקי, תת-ניצב יוסי בכר ממודיעין יקודם, באתר מודיעין ניוז, 2 ביולי 2018

הערות שוליים
------------

1. ↑  אלי סניור, השוטרים הפקירו: "בושה שהמפקדים לא נענשו", באתר ynet, 9 ביולי 2012
2. ↑  רועי ינובסקי, תוכנית למניעת חיכוך: שוטרים עם "מצלמות גוף", באתר ynet, 3 באוגוסט 2016
3. ↑  עזרי עמרם, ‏לראשונה בארץ: מצלמות גוף לשוטרים, באתר ‏מאקו‏, 3 באוגוסט 2016
4. ↑  אתר למנויים בלבד יהושע בריינר, בניגוד לתכנון, המשטרה הודיעה כי גם שוטרי מג"ב ויס"מ יצוידו במצלמות גוף, באתר הארץ, 20 בינואר 2019
5. ↑  ישי פורת, אלשיך מינה ניצבים חדשים במשטרה, באתר ynet, 20 ביוני 2018
6. ↑  משה נוסבאום, ‏אחרי מינוי המפכ"ל: ניצבים פורשים מהמשטרה, באתר ‏מאקו‏, 21 בדצמבר 2020
7. ↑  אתר החברה הכלכלית מטה בנימין

| ראשי אגף תכנון וארגון של משטרת ישראל |
| --- |
| 

|  |
| --- |
| גבריאל נגל • שי צ'ילאג • ישראל אפרת • הרצל יוסוב • יעקב בורובסקי • אריק יקואל • דוד קראוזה • דני חן • צבי טסלר • יוסי בכר • דני קריבו |

 |
**מריו קולונה** (בפורטוגזית: **Mário Esteves Coluna**;‏ 6 באוגוסט 1935 – 25 בפברואר 2014) היה כדורגלן פורטוגזי, ששיחק בעמדת הקשר מרכזי. הוא נחשב לאחד הקשרים הטובים בדורו, ונתפס כאחד הכדורגלנים הפורטוגזים המוכשרים בכל הזמנים.

ביוגרפיה
--------

נולד באי איניאקה, מוזמביק, שהייתה אז לקולוניה פורטוגזית. אביו הגיע מפורטוגל ואמו תושבת המקום. קולונה חתם ב-1954 בבנפיקה ליסבון שבה העביר את מרבית הקריירה. הוא זכה לכינוי *O Monstro Sagrado* (המפלצת הקדושה), והיה לאחד המוזמביקים הראשונים ששיחקו כדורגל מקצועי מחוץ למדינתו.

בעונתו הראשונה 1954/1955 הוצב בעמדת החלוץ וסיים עם 14 שערים ב-26 משחקים, בנוסף לזכייה בליגה הפורטוגלית. לאחר מכן, הוסב בהצלחה לעמדת הקשר המרכזי או ההתקפי על ידי המאמן אוטו גלוריה, שם הוא ניצל היטב את היתרונות שלו. קולונה ניחן בסיבולת וכוח, בעל מסירה מדויקת למרחקים ארוכים וכישורים טכניים. הוא היה לקפטן בנפיקה בין השנים 1963–1970, וזכה עימה בשלל תארים בזירה המקומית. ההישג הגדול של בנפיקה באותה התקופה היה הזכייה פעמיים בגביע אירופה לאלופות בעונות 1960/1961 ו-1961/1962. בשני הגמרים פגשה קבוצות ספרדיות, ברצלונה וריאל מדריד בהתאמה, כשבשניהם קולונה כבש. בניצחון על ריאל מדריד אף ויתר על בעיטת עונשין עבור אאוזביו הצעיר, כדי שזה יוכל להבקיע. קולונה ערך במדי בנפיקה בסך הכל 525 הופעות רשמיות, בהן כבש 127 שערים לאורך 16 עונות.

אחרי הפרישה כיהן קולונה בתפקיד נשיא התאחדות הכדורגל של מוזמביק, לאחר שזו קיבלה עצמאות ב-1975. בנוסף לכך, כיהן גם כשר הספורט במדינה בין השנים 1994–1999. קולונה נפטר ב-25 בפברואר 2014 בגיל 78 במפוטו, עקב זיהום ריאתי.

### נבחרת פורטוגל

קולונה ערך את הופעת הבכורה שלו במדי נבחרת פורטוגל ב-4 במאי 1955, בגיל 19, נגד סקוטלנד בגלאזגו. בניגוד להצלחות הרבות שחווה עם המועדון בנפיקה, עם פורטוגל הייתה זו הצלחה אחת והיא ההעפלה למונדיאל 1966. קולונה פתח לצד חיימה גראסה במרכז הקישור בכל ששת משחקי המוקדמות לטורניר, ואף כבש שער בראשון, ניצחון 1–5 על טורקיה. במונדיאל עצמו קולונה היה לקפטן הנבחרת שסיימה במקום השלישי, הישג השיא שלה במונדיאל עד היום. בנוסף לכך נכלל בנבחרת המצטיינת של הטורניר.

תארים
-----

בנפיקה ליסבון
* אליפות פורטוגל (10): 1954/1955, 1956/1957, 1959/1960, 1960/1961, 1962/1963, 1963/1964, 1964/1965, 1966/1967, 1967/1968, 1968/1969
* הגביע הפורטוגלי (6): 1954/1955, 1956/1957, 1958/1959, 1961/1962, 1963/1964, 1968/1969
* גביע אירופה לאלופות (2): 1960/1961, 1961/1962

נבחרת פורטוגל
* מקום שלישי בגביע העולם: 1966

אישיים
* הנבחרת המצטיינת בגביע העולם: 1966

קישורים חיצוניים
----------------

ויקישיתוף מדיה וקבצים בנושא **מריו קולונה** בוויקישיתוף

* פרופיל, באתר Transfermarkt
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  "קולונה, קשרה של בנפיקה". פיפ"א, 9 במרץ 2012(באנגלית)
2. ↑  FIFA.com - Eusebio-inspired Benfica rock Real, web.archive.org, ‏2012-08-02

|  |  |
| --- | --- |
| בקרת זהויות עריכת הנתון בוויקינתונים | 
* GND: 1167981855
* VIAF: 6224153834760964450008
* WorldCat (עם VIAF): 6224153834760964450008

 |
**21 Summer** הוא סינגל של צמד מוזיקת הקאנטרי האמריקאי, האחים אוסבורן (אנ'), שיצא, על ידי חברת התקליטים קפיטול רקורדס נאשוויל, ב-29 בפברואר 2016, כסינגל השני מתוך אלבום האולפן הראשון של הצמד, *Pawn Shop*. השיר נכתב על ידי קרייג וייסמן (אנ'), ג'ון וטי. ג'יי. אוסבורן, והופק על ידי ג'יי ג'ויס (אנ').

תוכן השיר
---------

השיר הוא שיר נוסטלגי המזכיר מאהב/ת לשעבר שהיה למספר בקיץ. ג'ון אוסבורן אמר כי: "מדובר בהסתכלות אחורה על תקופה בחייך, ללא קשר להתנהלותה של מערכת היחסים הקודמת לה. כל מה שהשתבש נראה נסחף משם ואתה זוכר רק את הזוהר שבו, ואת היופי שבו ואת החשיבות שלו."

במקור, הצמד הוציא דמו של השיר עם הוק ווקאלי. כאשר הקליטו את הגרסה המאלה עם ג'יי גויס, ההוק הוואקלי הוחלף בגיטרה של ג'ון, והושמעו קולות אקו של נטלי אוסבורן, הבסיסט פיט שטרנברג ולוסי סילבס (אנ'). המתופף אדם בוקס (אנ') ניגן על תוף סנר (אנ'). הצמד אמר כי הם רצו שלשיר יהיה אווירה דומה לשיר של ג'קסון בראון.

לאחר שיצא כגיי בפברואר 2021, טי. ג'יי. אוסבורן חשף שהשיר נכתב על שברון הלב הראשון שלו, לאחר שסיים את מערכת היחסים עם גבר שיצא איתו בסתר. בריאיון עיתונאי למגזין טיים, הוא הסביר כי: "כעסתי שאף אחד לא ידע למה כואב לי. כל כך הרבה פעמים שרתי את השיר הזה ורציתי לבכות. אנשים אוהבים את השיר הזה, אבל הרגש שלו עמוק יותר ממה שהם בכלל מבינים".

וידאו קליפ
----------

הווידאו קליפ, שבוים על ידי ג'סטין קלאו, יצא בערוץ היוטיוב של הצמד ב-2 באוגוסט 2016. נכון לאוקטובר 2022, הווידאו קליפ נצפה למעלה מ-9 מיליון פעמים.

מיקומי שיא
----------

| 
‏‏‏  **מצעדים ודירוגים (2016)** |
| --- |
| מדינה | מצעד | מיקום שיא |
|  ארצות הברית | בילבורד הוט 100 | - |
| מצעד השירים מתחת להוט 100 | 23 |
| מצעד הקאנטרי איירפליי | 24 |
| מצעד שירי הקאנטרי | 25 |
|  קנדה | קנדה הוט 100 | - |
| מצעד הקאנטרי הקנדי | 35 |

| 
‏‏‏  **מצעדי סוף שנה (2016)** |
| --- |
| מדינה | מצעד | מיקום שיא |
|  ארצות הברית | בילבורד הוט 100 | - |
| מצעד שירי הקאנטרי | 66 |

נתוני מכירות
------------

| אזור | תואר | מכירות |
| --- | --- | --- |
| ארצות הברית (RIAA) | זהב | 500,000 |

קישורים חיצוניים
----------------

* מילות השיר "21 Summer" באתר Genius
* סרטון השיר "21 Summer" באתר יוטיוב

הערות שוליים
------------

1. 1 2  Roland, Tom (23 במרץ 2016). "Brothers Osborne's '21 Summer' Casts a Nostalgic Haze". *Billboard*. ארכיון מ-2019-10-25. נבדק ב-26 בנובמבר 2016. `{{cite web}}`:  (עזרה)
2. ↑  "T.J. Osborne is Ready to Tell His Story". ארכיון מ-2022-10-14. נבדק ב-2022-10-14.
3. ↑  "CMT : Videos : Brothers Osborne : 21 Summer". Country Music Television. ארכיון מ-2017-07-30. נבדק ב-2 באוגוסט 2016. `{{cite web}}`:  (עזרה)
4. ↑  *Brothers Osborne - 21 Summer (Official Music Video)*, ארכיון מ-2022-06-14, נבדק ב-2022-10-14
**מנשה גניש** (נולד ב־14 בדצמבר 1960) הוא קצין בדימוס בדרגת גונדר אשר כיהן כמפקד מחוז מרכז בשירות בתי הסוהר.

ביוגרפיה
--------

גניש נולד בזכרון יעקב, למרים (רמו) ושלום, שעלו מלוב בשנת 1949.

את שירותו הצבאי עשה בחיל ההנדסה.

התגייס לשירות בתי הסוהר בשנת 1983, ושימש בתחילת הדרך כחובש ולאחר מיכן עבר לתחום המודיעין, שימש כקצין מודיעין בשלושה בתי סוהר, קמ"ן מחוז, סגן מפקד בימ"ר הדרים ולאחר מיכן כסגן קצין מודיעין ראשי.

שימש כמפקד בית הסוהר כרמל ומפקד בית סוהר עופר.

שימש כראש חטיבת הביטחון, וכממלא מקום ראש אגף המבצעים כשנה, בתקופה זו שינה את תפיסת הביטחון באגפים בהחלפת המנעולים הרבים למפתח מאסטר.

מפקד יחידת נחשון – כמפקד נחשון הוביל תהליכים לשיפור והתייעלות בתחום הליוויים וצמצום שעות עבודת הלוחמים.

בתקופתו סוכלו שני אירועי פח"ע על ידי לוחמי נחשון, הראשון בעיר הבירה בירושלים על ידי לוחם נחשון שחיסל את המחבל שהרג אזרח והמשיך במסע ההרג.

והאירוע השני בתל אביב על ידי לוחמי נחשון שנטרלו מחבל תוך כדי שהנ"ל דוקר אזרחים.

האירועים האלה חשפו את היחידה בתקשורת והעלו את תדמית היחידה והשב"ס.

בינואר 2016 קיבל את הפיקוד על מחוז מרכז. מחוז גדול ומורכב מאוד שעבר טלטלה גדולה.

טרם כניסתו לתפקיד התרחשו מספר אירועים קשים במחוז:

בריחת האסיר מיכאל יארוסלבסקי מבית החולים מאיר על ידי חטיפת נשק מסוהרים.

אירוע ירי בתוך בית סוהר רימונים על ידי האסיר סמואל שיינביין שבסופו חוסל האסיר, ובריחת האסיר ירון סנקר מבית חולים אסף הרופא.

בשנה האחרונה היו מספר ניסיונות של ארגוני פשיעה לפגוע באנשי סגל וירי למתחמי ביס"ר הדרים ואיילון וזאת במטרה לגרום לשינוי בהחלטות ולגרום ללחץ בקרב מקבלי ההחלטות.

במרץ 2021 פרש.

חיים אישיים
-----------

גניש נשוי לאיריס ואב לשניים, בעל תואר ראשון במנהל עסקים ותואר שני בחוג ללימודי ארץ ישראל אוניברסיטת חיפה.

קישורים חיצוניים
----------------

* משה כהן , ‏חומות של תקווה: אסיר לשעבר צייר את הרגשת החופש על קירות אבו כביר, באתר מעריב אונליין, 12 באוגוסט 2018
* אתר למנויים בלבד  איתי אילנאי, בין חומות ובינתחומי, באתר "ידיעות אחרונות", 22 בנובמבר 2018
* שי לוי, ‏כמו בסרט אקשן: הצטרפנו ליום אימונים של יחידת נחשון, באתר ‏מאקו‏, 12 במרץ 2015
**Diamante** (בעברית: **יהלום**) הוא סינגל שהוקלט על ידי הזמרת-יוצרת הרומנייה אוטיליה. השיר יצא לאור ב-6 באפריל 2016, על ידי חברות התקליטים ג'ייהאפס רקורדס ורוטון מיוזיק, כסינגל שלא מתוך אלבום. בנוסף לגרסתו המקורית של השיר, יצאו גם כמה גרסאות רמיקס שלו שפורסמו בספוטיפיי.

הצלחתו של השיר התבטאה בעיקר בכמות הצפיות שהצליח לצבור ביוטיוב; למעלה מ-50 מיליון בסך הכול.

רקע וכתיבה
----------

השיר נכתב על ידי דראגו דמשה, ראדו בייסן, ניקולא סטן, ויקטור אלסטאני וסילבי פדורארו והופק על ידי פינק אלפנט ומטרופוליטן. השיר בעצם ממשיך את הקו של הלהיט הבינלאומי שלה "Bilionera", משנת 2014, שמדבר על כסף, תוך שהפעם אוטיליה שרה על יהלומים.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.9 מיליון השמעות.

וידאו קליפ
----------

הווידאו קליפ הרשמי של השיר פורסם ב-6 באפריל 2016, בערוץ היוטיוב של רוטון מיוזיק ולא בערוץ היוטיוב של ג'ייהאפס רקורדס. לאורכו של הקליפ, ניתן לראות את אוטיליה כשהיא לובשת בגדי יוקרה ורוקדת לצלילי השיר, תוך שישנן סצנות בהן היא רוקדת עם גבר.

נכון לספטמבר 2020, מונה הצפיות של הקליפ עומד על למעלה מ-55 מיליון צפיות.

מיקומי שיא
----------

| 
‏‏‏  **מצעדים ודירוגים (2016)** |
| --- |
| מדינה | מצעד | מיקום שיא |
|  רומניה | מצעד השירים הרומני | - |

היסטוריית יציאות לאור
---------------------

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 6 באפריל 2016 | הזרמת מוזיקה • הורדה דיגיטלית | ג'ייהאפס • רוטון |  |

קישורים חיצוניים
----------------

* סרטון השיר "Diamante" באתר יוטיוב

הערות שוליים
------------

1. ↑  דראגו דמשה, ראדו בייסן, ניקולא סטן, ויקטור אלסטאני, סילבי פדורארו
2. 1 2  Otilia - Diamante, Discogs (בצרפתית)
3. ↑  *Car Music Playlist #3 (Boosted Bass)*, נבדק ב-2020-09-24
4. ↑  *Diamante - Remix by David Myrla & Vladof DJ*, נבדק ב-2020-09-24
5. 1 2 3 4  Otilia - Diamante (Official Music Video)
6. 1 2 3  *Otilia – Diamante* (באנגלית), נבדק ב-2020-09-24
7. ↑  *Otilia – Bilionera* (באנגלית), נבדק ב-2020-09-24
8. ↑  *Diamante*, נבדק ב-2020-09-24
סמליל הקטלוגסמליל הקטלוג
**הקטלוג המאוחד של ספריות ישראל** (בקיצור **ULI** ובאנגלית: **Union List of Israel**) הוא קטלוג ציבורי מקוון המכיל מעל שמונה מיליון רשומות ביבליוגרפיות המבוססות על הקטלוגים של ספריות המחקר המרכזיות בישראל – ובכללם הספריות של כל האוניברסיטאות, רוב המכללות, ומספר ספריות מחקר נוספות. החיפוש בממשק פרימו של ULI מאפשר למשתמש להגיע לקטלוגים המקומיים של המוסדות בהם נמצא הפריט ולבדוק את מיקומו המדויק ואת זמינותו. תהליכי קליטת הקטלוגים המקומיים, עיבודם ויצירת הרשומות האחודות מנוהל ע"י הספרייה הלאומית.

ULI מכיל רשומות המייצגות את כל סוגי החומר בספריות (ספרים, כתבי עת, מפות, חומר אור-קולי, פרסומים דיגיטליים ועוד), למעט מאמרים ותדפיסים. ניתן לערוך חיפוש במאגר המלא ולסנן אותו לפי חתכים מסוגים שונים.

היסטוריה
--------

המאגר הוקם בשנת 1997, ובראשית דרכו הופעל על-ידי מלמ"ד ("המרכז לשירותי מידע דיגיטליים"), יחידת משנה של מחב"א ("מרכז החישובים הבינאוניברסיטאי"). בתחילת 2015, האחריות על הקטלוג עברה לספרייה הלאומית.

הקטלוג המאוחד מבוסס על ריכוז ומפתוח ממוחשב של רשומות ביבליוגרפיות הנשלחות מהספריות המשתתפות, ללא התערבות ידנית. המאגר איננו רושם את המצאי של הספריות השונות אלא רק מקשר לרשומה הרלוונטית בקטלוגים שלהן, שם ניתן לצפות בפירוט המצאי.

שימוש
-----

יתרונו העיקרי של ULI לציבור הרחב הוא בכך שהוא מרכז במקום אחד גישה נוחה למצאי של כל הספריות החברות וחוסך בכך את הצורך לחפש בנפרד בקטלוג של כל ספרייה. עבור הספריות החברות (וגם כאלה שאינן), המאגר משמש תשתית לשיתופי פעולה בענייני קטלוג: מקור להעתקת רשומות קיטלוג איכותיות אל הקטלוגים המקומיים, מה שמביא לחסכון בעבודת ניהול הקטלוג המקומי; בסיס לבקרת איכות ולגיבוש מדיניות קטלוג ארצית; ומקור לעבודה משותפת על מאגר הזהויות הלאומי.

ניהול טכני
----------

המאגר נוהל עד שנת 2023 בגרסאות שונות של תוכנת אל"ף של חברת אקס-ליבריס ועברה בשנה 2023 לתוכנת "עלמא" של החברה. מנשק החיפוש הציבורי של ULI הוא עכשיו "פרימו" של אקס ליבריס.

קישורים חיצוניים
----------------

* 

* אתר האינטרנט הרשמי של הקטלוג המאוחד של הספריות בישראל
* ULI - הקטלוג המאוחד של ספריות ישראל
* ULI - הקטלוג המאוחד של ספריות ישראל - ממשק אנגלית
* הפנים החדשות של ULI – והמֹח החדש שלו – אריאל לוק ופרופ’ אלחנן אדלר, הספרייה הלאומית

הערות שוליים
------------

1. ↑  הרשימה המלאה של הספריות המשתתפות זמינה כאן.
2. ↑  הזמין כאן.
3. ↑  Ahava Cohen, By Trial and Error : the implementation of RDA in Israeli Academic Libraries and the process of managing change (doctoral dissertation), pages 69-70. (הספר בקטלוג ULI)
4. ↑  מידע מאלחנן אדלר.
יוסף פרגר, 1965
**יוסף פרגר** (1983 – 1885) היה נוירולוג ופסיכיאטר, הפסיכיאטר הראשון בבית החולים מעיין חרוד, הפסיכיאטר הראשון בצפון ארץ ישראל.

קורות חיים
----------

פרגר נולד ב-1885 בהנובר, גרמניה. אביו היה הרב של קאסל.

פרגר למד רפואה בברלין, ברסלאו, המבורג והוסמך כרופא במרבורג בשנת 1910.

במהלך לימודי הרפואה הצטרף להתנועה הציונית יחד עם שמריהו לוין. ב-1906 ו-1908 השתתף בקונגרסים הציוניים.

עבד בבתי חולים בהמבורג, מינכן ומיינץ. התמחה בניורולוגיה. בתקופת מלחמת העולם הראשונה בין השנים 1917–1915 שירת כרופא צבאי בחזית המזרחית. בשנת 1918 מונה לרופא מטה ראשי בקומפלקס של בתי חולים צבאיים, שם התמחה בעיקר בנפגעי הלם קרב ומחלות פסיכיאטריות. לאחר מכן עבד כפסיכיאטר בקליניקה הפסיכיאטרית בלייפציג.

בשנת 1924 ביקר בארץ ישראל ובדק את האפשרות להקים בית חולים פסיכיאטרי במוצא. בסופו של דבר, בית החולים הוקם בבית לחם.

פרגר עבד כפסיכיאטר בבית החולים במעיין חרוד עקב ריבוי מקרי ההתאבדות בין החלוצים באותם ימים, ושב לגרמניה.

בשנת 1930 ערך פרגר סיור שני בארץ ישראל. 

בשנת 1934 עלה לארץ מלווה ברעייתו וארבעת ילדיו, והתיישב בחיפה. עבד כפסיכיאטר בקופת חולים כללית.

לאחר קום המדינה היה יועץ פסיכיאטרי בוועדות של משרד הביטחון והמוסד לביטוח לאומי.

נפטר בשנת 1983.

ארכיון ובו מכתביו שמור בספרייה הלאומית

חיים אישיים
-----------

בשנת 1914 נישא לד"ר שולמית פרגר (לבית בדט) (1891–1957). התמחתה בפסיכותרפיה (מקצוע שלא היה מוכר בארץ). מספר רישיון רופא: 1113.

ב 25 בנובמבר 1940 לאחר שההגנה פוצצה את אניית המעפילים פאטריה ומאות מעפילים טבעו, התנדבה לטהר את הגופות ולהביאן לקבורה.

לזוג נולדו ארבעה ילדים.

הכנוס המדעי של ההסתדרות הרפואית העברית בארץ ישראל, שנת 1939
-----------------------------------------------------------

בתאריכים 31 במאי – 1 ביוני לשנת ה'תרצ"ט 1939 נערך בבית הבריאות ע"ש שטראוס ברחוב צ'נסלור, בירושלים כנס רפואי-מדעי שארגנה ההסתדרות הרפואית העברית בא"י. בכנס השתתפו מרבית מבכירי הרופאים בארץ ישראל לתקופה. ראו: ד"ר פרגר (חיפה): השקפות חדשות על גזע המוח (ישיבה ה', 1 ביוני)

* 
* 
* 
*

הערות שוליים
------------

1. ↑  ילקוט הפרסומים, י' בשבט תשכ"ג, 4 בפברואר 1963, רשימת הרופאים בעלי תואר מומחה: יוסף פרגר חיפה, הר הכרמל, רחוב היינה 21, מס' רישיון מומחה: 747 בנוירולוגיה ופסיכיאטריה: 886, עמוד 747
2. ↑  נסים לוי, יעל לוי, "רופאיה של ארץ-ישראל 1948-1799", איתי בחור – הוצאה לאור, זכרון יעקב, מהדורה שנייה, מרץ 2012, עמוד 342, ערך: פרגר, יוסף "הפסכיאטר הראשון בצפון ארץ ישראל"
3. ↑  ארכיון **אוסף יוסף פרגר**, בספרייה הלאומית
4. ↑  נסים לוי, יעל לוי, "רופאיה של ארץ-ישראל 1948-1799", איתי בחור – הוצאה לאור, זכרון יעקב, מהדורה שנייה, מרץ 2012, עמוד 342, ערך: פרגר שולמית לבית בדט
5. ↑  תוכנית הכינוס המדעי של ההסתדרות הרפואית העברית בא"י לשנת ה'תרצ"ט 1939, 30 במאי – 1 ביוני בבית הבריאות ע"ש שטראוס
6. ↑  תוכנית הכנוס המדעי של ההסתדרות הרפואית העברית בא"י לשנת ה'תרצ"ט 1939, 30 במאי – 1 ביוני בבית הבריאות ע"ש שטראוס רחוב צ'נסלור, ירושלים. בין המשתתפים (לפי א'-ב'): הנרי אונגר, יצחק איצקוביטש, מקס בוכמן, יחיאל קרל גוגנהיים, אדוארד גורדון יוסף (ג'וזף), בנו גרינפלדר, אברהם דרוקמן, פריץ דרייפוס, פנחס וייל, חיים ארנסט ורטהיימר, פליכס זולמן, יעקב זס, רפאל משה חפץ, לודוויג פרדיננד מאייר, פליקס מנדל, דוד מרגלית, מכס מרכוס, אריה סדובסקי, רוברט פישר, יוסף פרגר, ברנרד צונדק, גאורג צונדק, הרמן צונדק, יוליוס קליברג, שמעון רוזנבאום, יהודה לייב רוקח, משה רחמילביץ'
"**A Beautiful Noise**" הוא שיר שהוקלט על ידי הזמרות האמריקאיות אלישה קיז וברנדי קרלייל. השיר נכתב על ידי קיז, קרלייל, ברנדי קלארק, הילרי לינדזי, לורי מק'קנה, היילי וויטרס, לינדה פרי ורובי אמנפו. הוא יצא לאור כסינגל ב-29 באוקטובר 2020 דרך RCA רקורדס. השיר בוצע בשידור חי ב-*Every Vote Counts: A Celebration of Democracy*, והן הוציאו את הסינגל מיד לאחר שידור הבכורה של השיר ב-CBS. השיר נכלל גם במהדורה המחודשת הדיגיטלית של אלבום האולפן השביעי של קיז, *Alicia* שיצא לאור ב-2020, שיצא ב-18 בדצמבר 2020. השיר קיבל מועמדות לשיר השנה בטקס פרסי הגראמי ה-64.

רקע
---

"A Beautiful Noise" הוקלט כדי לעורר השראה בבוחרים אמריקאים להצביע בבחירות לנשיאות ארצות הברית 2020. השיר נוצר על ידי צוות פזמונאיות המורכב מאלישה קיז, ברנדי קרלייל, ברנדי קלארק, הילרי לינדזי, לורי מק'קנה, היילי וויטרס, לינדה פרי ורובי אמנפו. ברנדי קלארק הייתה הפזמונאית הראשונה שנוסף לצוות, ואחריו לורי מק'קנה, הילרי לינדזי וכן הלאה. השיר הועבר בין כל שמונת הכותבות במטרה לייצג מגוון באמצעות מגוון השקפות, קולות ונקודות מבט. במאמר בוראייטי, עלי הרנל מלייב ניישן דנה כיצד נוצר השיר, וקבעה שהן קיוו לחגוג את זכות הבחירה לנשים לקראת הבחירות לנשיאות ב-2020. שנת 2020 מציינת את יום השנה ה-100 לתיקון ה-19 לחוקת ארצות הברית ויום השנה ה-55 לחוק זכות ההצבעה, והשיר נועד לכבד אירועים אלו על פי הרנל.

הופעות חיות
-----------

אלישיה קיז הנחתה את הספיישל *Every Vote Counts: A Celebration of Democracy של* CBS לצד קרי וושינגטון ואמריקה פררה, שם בוצע לראשונה השיר. אלישה קיז וברנדי קרלייל ישבו ליד פסנתרים נפרדים זו מול זו בזמן שהן ביצעו את השיר. קיז וקרלייל הופיעו ללא ליווי מוזיקלי נוסף מלבד הפסנתרים שלהן.

מיקומי שיא
----------

| 
‏‏‏  **מצעדים ודירוגים** |
| --- |
| מדינה | מצעד | מיקום שיא |
|  ארצות הברית | בילבורד הוט 100 | – |
| מצעד השירים הדיגיטליים | 8 |

קישורים חיצוניים
----------------

הערות שוליים
------------

1. ↑  אלישה קיז, ברנדי קרלייל, ברנדי קלארק, היילי וויטרס, הילרי לינדזי, לינדה פרי, לורי מק'קנה ורובי אמנפו
2. ↑  Blistein, Jon (2020-10-30). "Alicia Keys, Brandi Carlile Release New Get-Out-the-Vote Duet 'A Beautiful Noise'". *Rolling Stone* (באנגלית אמריקאית). נבדק ב-2020-11-03.
3. 1 2 3 4  Willman, Chris (2020-10-30). "Alicia Keys and Brandi Carlile Release Get-Out-the-Vote Duet, 'A Beautiful Noise': The Story Behind the Song". *Variety* (באנגלית אמריקאית). נבדק ב-2020-11-03.
4. ↑  Folk, Antwane (2020-12-18). "Alicia Keys Reissues 'Alicia' Album With Two New Songs". *Rated R&B*. נבדק ב-2020-12-20.
5. 1 2 3  Brereton, Greta (2020-10-30). "Watch Alicia Keys and Brandi Carlile Premiere New Song 'A Beautiful Noise'". *NME* (באנגלית). נבדק ב-2020-11-03.
6. ↑  Broerman, Michael (2020-11-02). "Alicia Keys, Brandi Carlile Team Up For Empowering "A Beautiful Noise" [Watch]". *L4LM* (באנגלית אמריקאית). נבדק ב-2020-11-03.